Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 554

3. évfolyam Éves óraszám: 37/55 óra Cél Megláttatni az ember szerepét a házak, lakások, otthonok kialakításában. A korszerû lakásfelosztás meg- figyeltetése. Rámutatni a technika hasznára otthonunkban, ez milyen társadalmi, emberi, technikai fejlõdés eredménye. Neveljünk a technikai vívmányok megbecsülésére, környezetharmonikus használatukra. A tanulók tervezõ, kivitelezõ képességeit, kreativitását, technikai problémamegoldó képességeit fejleszteni. Ösztönözni a környezetbarát anyagok felhasználására, a hulladék újrahasznosítására. A mûszaki rajz alapjainak oktatásával elõsegíteni a tervezõképesség, a mûszaki kommunikáció fejlesztését. Tartalom Papír a környezetünkben: lágy papír, karton, papírlemez tulajdonságainak ismerete, felhasználásuk, alakításuk. Fonal és textil: az anyagtulajdonság változtathatósága, vizsgálata. Kézi varrás alapöltése. Természetes anyagok, vékony pálcák, lécek tulajdonságainak vizsgálata, alakításuk adott funkcióra. Lágy alumínium huzal tulajdonságai, alakíthatósága, egyszerû tárgy formálása. Rajzolvasási, mûszaki rajz készítési gyakorlatok. Vetületi ábrák származtatása. Modellalkotások építõ- és szerelõkészletekkel, szerkezetek, modellek, valóság elemzése. Jeles napokra komplex munkadarabok, modellek tervezése, kivitelezése, a tanultak alkalmazása, gyakorlása. Házak, lakások, otthonok. Lakás elrendezése, otthon a lakásban. Tárgyak, korszerû eszközök otthonunkban. Étkezési szokások. Egészségmegõrzés. Szolgáltatások. Közlekedési eszközök csoportosítása. A közlekedés irányítása. Közúti közlekedés gyakorlása. Követelmény Készítsenek egyszerû, jól használható terveket gyakorlati tevékenységükhöz. Tervezõmunkájukban mérlegeljék a feltételrendszert és annak megfelelõen válasszák a legjobb megoldást. Váljanak képessé a tanulók arra, hogy egyre nagyobb önállósággal hozzanak létre egyszerû tárgyakat, modelleket, játékokat. Rendelkezzenek a személyes higiénia iránti igénnyel, begyakorlott munkaszokásokkal. Ismerjék meg környezetük (otthon, közlekedés, játszótér stb.) összetettségét, részeiket, a részek kapcsolódását. Részei Anyagok és alakítás 3. Épített és szerelt modellek 3. Jeles napok 3. Háztartási ismeretek 3. Közlekedési ismeretek 3. Feltételek Harmadik technikakönyvem tanulói segédlet. Építõdoboz tanulói segédlet. Szerelõkészlet tanulói segédlet ANYAGOK ÉS ALAKÍTÁSUK 3. Idõkeret: 13 óra Cél Saját tapasztalatival, élményeinek elemzésével, modellezési gyakorlattal megismertetni a házépítés vázlatos történetét, a lakásbelsõk, a közlekedés, változását, változatosságát. A változás okainak megértése: az emberek igényének, életmódjainak módosulása, az anyagok, eszközök, technológiák fejlõdése, korszerûsödése a technika hatására. Hasznos, játékos tárgyak készítése közben megtanítani a mûszaki rajz alapjait, mint a tervezés lényeges részét. Ésszerû fogyasztói magatartásra, takarékosságra (energia, idõ, pénz, anyag stb.) nevelés. Életkorának, fejlettségi szintjének megfelelõen alakuljanak manuális képességei. Tartalom A papír otthonunkban: a lágy papír, karton, lemez érzékszervi összehasonlítása (téphetõség, hajlékonyság, vastagság, rugalmasság, felületi tulajdonságok stb. szerint) és sorbarendezése. Fonal és textil: fonalak és textíliák szerkezetének megfigyelése. Fonal sodrása. Fonal és szövet közti azonosságok, különbségek. Fából készíthetõ szerkezetek összeállítása: elképzelés, tervvázlat, mérés, jelölés az anyagon, megmunkálás, összeszerelés, kipróbálás. A fa feldolgozása és felhasználása otthon, iparban, mûvészetben. Fémek a környezetünkben: lágy alumíniumhuzal darabolása, alakítása. Anyagvizsgálat. Követelmény Ismerje meg és tudja a munka tervezésének fõbb fázisait, a mûszaki rajz szabványosított jeleit, vonalfajtákat, a méretmegadás elemeit (méretvonalat, méretsegédvonalat, méretnyilat, méretszámot), a vetületi ábrázolás elvét; a lágy papírok, kartonok, lemezek jellegzetes tulajdonságai és a felhasználhatóságuk közti kapcsolatot; a textíliák nevét (fonal és szövet közti különbséget), a kézi varrás eszközeit; a fát mint a környezetének egyik lényeges természetes anyagát; az alumíniumhuzal és -szalag jellegzetes tulajdonságait, felhasználhatóságát, legalapvetõbb megmunkálási módokat, szerszámokat. Legyen képes a rajzeszközöket használni; egyszerû rajzokat olvasni; kartont, lemezt karcolni, hajlítani, szerelni; textíliát darabolni, egyszerû öltésekkel varrni, díszíteni; kést balesetmentesen használni, fát szerelni kötözéssel és szegezéssel. Értékelés A tervezõ munkájában a mûszaki rajzi ismeretek alkalmazása, a rajzok szabványossága, pontossága, tisztasága, rajzolvasási képesség. A készített munkadarabok, modellek megfelelnek-e a funkciójuknak? A munkadarabok és modellek kivitelezése. Önálló mûveleti sorrend megállapítása, eszközválasztás a papír, fonal és textilmunkáknál. ÉPÍTETT ÉS SZERELT MODELLEK 3. Idõkeret: 6 óra Cél A tanulók térszemléletének mélyítése. Fejleszteni a mûszaki ábrázolási készséget, a tér és sík érzékelését. Megértetni a vetületi ábrázolás szükségességét és szabályait. Szerezzenek tapasztalatot a tanulók a legfontosabb gépelemek mûködésérõl. Fejleszteni a manipulációs készségüket, kreativitásukat, rendszerszemléletüket. Tananyag Hely és helyzetváltoztatásra alkalmas mozgó modellek és játékok konstruálása. Játszótér tervezése, modellezés. Csúszás, gurulás, lengés, csuklózás, forgás megvalósítása szerkezetekben. Álló és mozgó szerkezetek jellemzõi. Tapasztalatszerzés egyensúlyról, ismerkedés egyszerû gépek mûködésével, a kerék és a tengely alkalmazásával járó elõnyökkel. Szerelési ábrák, kész modellek, valóságos rendszerek elemzése (részek, elemek kapcsolatai, szerepük a konstrukcióban), az elemszükséglet és szerelési sorrend meghatározása. Vetületi képek származtatása, elhelyezése. Követelmény Ismerje és tudja a hely és helyzetváltoztatás formáit, módjait, a köztük lévõ különbséget; a kerék és tengely alkalmazásával járó elõnyöket. Szerezzenek tapasztalatokat az egyensúlyi helyzetekrõl, az egyszerû gépek mûködésérõl. Tudja megkülönböztetni az álló és mozgó szerkezeteket a környezetében (pl. játszótér, közlekedés stb.). Ismerjék fel a valóságos tárgyak és a modellek közti hasonlóságot. Tudjanak szerelési ábrát és kész modelleket elemezni, lengõ, billenõ, forgó guruló szerkezeteket tervezni. Fejlõdjön térszemléletük, konstruáló képességük, találékonyságuk, együttmûködési készségük. Értékelés Ismerje az elemcsaládokat. Tudjon épített és szerelt modelleket elemezni. Legyen képes 4-5 elem együttesébõl egyszerû szerkezetet kialakítani. JELES NAPOK 3. Idõkeret: 4 óra Cél A családi és a közösségi együttélés érzelmi és tartalmi erõsítése. Kulturális örökségeink jellemzõ sajátosságainak ápolása. A tanult ismeretek és tevékenységek szintetizálása egy ünnepi funkcióra. Tartalom Mikulás – papír, textil, dobozok, ezek közös alkalmazása. Karácsony – természetes anyagok, papír (asztaldísz, csomagolás, fenyõdíszek). Farsang – papír, textil, agyag (álarc, jellemez). Tavaszváró ünnepek – fonal, textil papír, természeti anyagok. Követelmény Ismerje meg az ünnepekhez fûzõdõ népi hagyományokat, az ünnepnapok jelképeit, az ünnepnapokhoz kapcsolódó tárgyalakítás szokásait Tudja a már megismert anyagokat felhasználni az ünnepi készülõdésben. Értékelés Ismeri-e a jeles napokhoz fûzõdõ emberi tevékenységeket? Tud-e a megismert anyagok közül céljainak megfelelõen választani? Képes-e terveinek megfelelõen anyagot alakítani? HÁZTARTÁSI ISMERETEK 3. Idõkeret: 12 óra Cél Megfelelõ technikai motívumok kialakítása a tanulókban lakókörnyezetükrõl, otthonukról, az otthon technikai eszközeirõl. Megismerteti azokat az emberi igényeket, szükséglete, amelyért az ember házakat épített, épít, berendez. Bemutatni azokat a célszerû emberi tevékenységeket, amelyeket az ember azért végez, hogy mindennapi szükségleteit kielégítse. Közgazdasági szemlélet alapozása. Beláttatni, hogy a háztartási munka (korra és nemre való tekintet nélkül) hozzátartozik az emberi léthez. Egészséges életmódra szoktatás. Tartalom Házak, lakások, otthonok. Lakások belülrõl. Otthon a lakásban. Tárgyak otthonunkban. Korszerû eszközök otthonunkban. Étkezési szokásaink. Így készül a narancsital. Gazdálkodás – bevétel, kiadás. Ünnep a családban. Egészségünk védelme. Követelmény Ismerjék meg és tudják a tömbház és családi házak közti különbségeket; lakás helyiségeinek funkcióit; a lakás beosztását; a használati tárgy és dísztárgyak közti alapvetõ különbséget. Az otthon technikai folyamatait, eljárásait (fûtés, világítás, fõzés, melegítés, mosás, takarítás stb.) és a szükséges anyagokat; az ezekkel kielégíthetõ egyéni és családi célokat, igényeket; a háztartási és kommunikációs eszközök és berendezések rendeltetését, használatukat, és változásukat a régi idõktõl napjainkig. A háztartási gyermekbalesetek okait. A leggyakoribb betegségek elkerülésének módjait, az egészséges táplálkozás alapjait. Egyszerû konyhatechnológiai algoritmusokat, gazdaságossági számítást. Képessé kell tenni a tanulót a családi munkamegosztásban való aktív részvételre; a konyhai mûveletek rendszerezésére; egy ünnepi asztalterítés tervezésére. Értékelés Lakásának helyiségeit, azok funkcióját tudja meghatározni. Soroljon fel 3-4 berendezési tárgyat funkciójukkal együtt. Mutasson be egy háztartási eszközt vagy gépet (régen és ma). Tudjon párosítani ételekhez evõeszközt, étkészletet. Ismerje a terítés alapvetõ szabályait. KÖZLEKEDÉSI ISMERETEK 3. Idõkeret: 4 óra Cél Ki kell alakítani a közlekedési eszközökre, azok használatára vonatkozó hasznosságtudatot, de egyúttal be kell mutatni a közlekedés veszélyhelyzeteit. A lakóhelyhez kötõdõ konkrét helyzetelemzések járuljanak hozzá a szabályismeretekhez, szabályalkalmazásokhoz. Tartalom Közlekedési eszközök csoportosítása. A közlekedés irányítása. Közúti közlekedés gyakorlása (terepasztal, Kresz-park). Követelmény Ismerje és tudja a biztonságos közlekedést segítõ közúti létesítményeket, azok feladatait; a forgalomirányítást szolgáló fényjelzõ készülékek jelzéseit; a tömegközlekedési eszközök használatára vonatkozó szabályokat; a közlekedési eszközöket csoportosítani (ki, mire, hol, mikor használja?). Közlekedési ismeretei birtokában biztonsággal tudjon gyalogosan és tömegközlekedési jármûvön közlekedni. Értékelés A közvetlen lakókörnyezet úthálózatának, forgalmi jellemzõinek ismerete. A közlekedési eszközök csoportosítása (kik használják, hol használják). A gyalogos közlekedés szabályainak teljes ismerete.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes